钦定古今图书集成/理学汇编/字学典/第088卷 > 王氏法书苑 > 《唐韦荣宗论书》
## 钦定古今图书集成/理学汇编/字学典/第088卷 > 王氏法书苑 > 《唐韦荣宗论书》

凡下笔，心生于手，然后方可下。若少等闲，殆亦无凭。
又曰：“须浅其执，牢其笔，实其指，虚其掌。”论正书行草，
则曰：“真书小密，执宜近头；行书宽纵，执宜小远；草书
流逸，执宜更远。远取点画长大，近取分布齐均，各有
度数，不可轻率苟且，须养胸中无俗气”，不论真行草
书，自有一段清趣，学者当自得之。